13.7.2022 г.
BG
Официален вестник на Европейския съюз
C 270/41
Изменение 3 Съображение 11 Текст, предложен от Европейската комисия
(11)
Към целите в преразгледаните стандарти за емисиите на CO2 следва да се прибави европейска страте­ гия в отговор както на предизвикателствата, които поражда все по-мащабното производство на превозни средства с нулеви емисии и разпространението на свързаните с това технологии, така и на нуждата от повишаване на квалификацията и преквалификация на работниците в отрасъла и от икономическа диверсификация и преобразуване на дейностите.
Когато е необходимо, следва да се предвиди финансова подкрепа на равнище ЕС и държави членки за привличане на частни инвестиции, включително чрез Европейския социален фонд плюс, Фонда за справедлив преход, Фонда за иновации, Механизма за възстановяване и устойчи­ вост и други инструменти на многогодишната финансова рамка и Инструмента на Европейския съюз за възстановяване, в съответствие с правилата за държавна помощ.
Преразгледаните правила за дър­ жавната помощ в областта на околната среда и енергетиката ще позволят на държавите членки да окажат подкрепа на предприятията при декарбони­ зирането на техните производствени процеси и възприемането на по-екологосъобразни технологии в контекста на новата промишлена стратегия.
Изменение на КР
(11)
Към целите в преразгледаните стандарти за емисиите на CO2 следва да се прибави европейски механи­ зъм за справедлив преход в автомобилния сектор и регионите в отговор както на предизви­ кателствата, които поражда все по-мащабното произ­ водство на превозни средства с нулеви емисии, зеленият преход в автомобилния сектор, от­ расълът на автомобилните доставчици и разпространението на свързаните с това технологии, така и на нуждата от повишаване на квалификацията и преквалификация на работниците в отрасъла и от икономическа диверсификация и преобразуване на дейностите.
Този европейски механизъм за спра­ ведлив преход в автомобилния сектор и регио­ ните трябва да осигури финансова подкрепа на равнище ЕС в бъдеще чрез допълнителни фондо­ ве, а понастоящем чрез координирано използ­ ване на фондове, като Социалния фонд за климата, Европейския социален фонд плюс, Фонда за справедлив преход, Фонда за иновации, Механизма за възстановяване и устойчивост и други инструменти на многогодишната финансова рамка и Инструмента на Европейския съюз за възстановяване или схема за справедлив преход в рамките на InvestEU, в съответствие с правилата за държавна помощ и допълнено чрез програми на държавите членки.
Преразгледаните правила за държавната помощ в областта на околната среда и енергетиката ще позволят на държавите членки да окажат подкрепа на предприятията при декарбонизирането на техните производствени процеси и възприемането на поекологосъобразни технологии в контекста на новата промишлена стратегия.
Изложение на мотивите Законодателно предложение с такива дългосрочни последици за работниците, сектора и регионите трябва да предвижда конкретен „Механизъм за справедлив преход“ за европейския автомобилен отрасъл и отрасъла на доставчиците, както и за регионите, където те са разположени.
Въздействието ще се усети най-вече на регионално равнище, където трябва да се извърши преквалификация заедно с отрасъла.
Подобен механизъм трябва да включва целия автомобилен сектор и да се основава на данни, които ясно очертават териториалното въздействие на законодателството.
Настоящото изменение е свързано с изменения 4 и 6.